Дарэчы, мясцовасць гэтая Вараб’ю заўсёды падабалася. Як кажа старшыня, Пціч і ў яго родных Майсеевічах, і ў Каўгарах — адна і тая ж, сэрцу заўсёды мілая. Магчыма, менавіта таму, калі яму прапанавалі ўзначаліць на выбар адзін з калгасаў, і абраў менавіта “Каўгарскі”: і палі-лясы знаёмыя, і людзі таксама. I першае, на што звярнуў увагу новы старшыня сельгаспрадпрыемства — стварэнне дзеяздольнага калектыву: заўсёды лічыў, што людзі — гэта галоўнае.